**METODINĖS TARYBOS 2020 M. VEIKLOS ATASKAITA**

Metodinė veikla – mokytojų, mokyklų vadovų bei kitų specialistų organizuota veikla, vienijanti juos pagal veiklos ir ugdymo sritis, skirta kvalifikacijai ir praktinei veiklai tobulinti keičiantis gerąja pedagogine patirtimi, naujausia metodine bei dalykine informacija.

|  |  |  |  |
| --- | --- | --- | --- |
| Uždavinys | Įgyvendintos priemonės, pasiektas laukiams rezultatas | Neįgyvendintos  priemonės. | Uždavinio įgyvendinimas  (puikiai, gerai, patenkinamai,  nepatenkinamai). |
| 1. Tikslas: Ugdymo tobulinimas taikant savivaldaus ir aktyvaus mokymosi strategijas, orientuotas į kokybišką rezultatą. | | | |
| 1. Skatinti mokytojų kvalifikaciją, prioritetą teikiant savivaldžiam mokymui (-si), pedagoginių darbuotojų bendrųjų ir dalykinių kompetencijų tobulinimui. | Pagal galimybes mokytojai dalyvavo rajono ir respublikiniuose renginiuose, seminaruose, konferencijose, metodinėse grupėse dalijosi įgyta gerąja patirtimi, gauta metodine medžiaga.  Vyko kvalifikacinės – edukacinės išvykos gimnazijos pedagogams.  Vyko **darbuotojų gebėjimų psichikos sveikatos srityje stiprinimas** (pedagogai išklausė ciklą paskaitų, vyko seminarai, atliko įvairias užduotis tiek užsiėmimų metu, tiek individualiai).  Vyko supažindinimas su „Teams“ mokymo platforma (dalis pedagogų išklausė paskaitų ciklą, kaip dirbti su šia mokymo(-si) platforma.  **Vyko tradicinė kvalifikacinė dalykinė- metodinė diena ,,Grįžus iš kvalifikacinių renginių“, orientuota į savivaldų mokymą (-si).** Metodinėse grupėse vyko brandos egzaminų rezultatų išsamus aptarimas (kaip žinote, PUPP buvo galima pasitikrinti individualiai; kai kurių klasių mokiniai dalyvavo testuose, kurie buvo vykdomi respublikos lygiu).  Siekiant pagerinti rezultatus, **sudarytas priemonių planas, kaip pagerinti matematikos brandos egzaminų rezultatus. Šeštoje klasėje vykdomas matematikos ir lietuvių kalbos eksperimentas, kurio tikslas pagerinti mokinių mokymosi motyvaciją, rezultatus.**  Numatytos gairės, aptarti ir naujai patvirtinti modelio **„Kolega- kolegai**“ pamokų stebėjimo protokolai. Mokytojai stebėjo ir aptarė po keletą pamokų. Sėkmingos pamokos planas įsegamas į segtuvą „Mano sėkmės pamoka“.  Šis modelis persikėlė į virtualią erdvę, kovo mėnesį prasidėjus karantinui buvo sukurta „Facebook“ platformoje uždara grupė „Nuotolinis mokymas – Daugai“ ir uždara grupė „Messenger“(MOKYTOJAI DAUGAI; „Daugų IUS, „Alovės mokytojai ir Alovės klasių vadovai“ ), tai buvo pats patogiausias būdas dalintis informacija, konsultuotis, tobulinti bendrąsias ir dalykines kompetencijas. Išbandytos mokymosi platformos, nuotolinės pamokos buvo vedamos „Zoom“ platformoje, mokytojai naudojo „Classroom“ platformą (išbandė įvairius kitus įrankius). Užduotys buvo rengiamos atsižvelgiant į savivaldaus mokymosi strategijas.  **Vyko tiksliniai klasių susirinkimai, kuriuose buvo aptariama pažanga, problemos ir kt.**  Parengta Neformaliojo švietimo, pasirenkamųjų dalykų, dalykų modulių, planų pasiūla naujiems mokslo metams.  Išsiaiškinti kvalifikacijos tobulinimo poreikiai, numatytos kvalifikacijos tobulinimo (-si) kryptys 2020 mokslo metams.  Ištirtas vadovėlių ir mokymo priemonių poreikis, parengtas  2020 mokslo metams reikalingų vadovėlių ir mokymosi priemonių sąrašas.  **Projekto „Give up BULLYING“** partnerių susitikimas Turkijoje (vykdo tarptautinį Erasmus+ KA229 projektą **„Give up BULLYING**, projekto trukmė 2 metai. Jame dalyvauja 6 mokyklos iš 5 šalių – Turkijos, Lenkijos, Rumunijos, Estijos ir Lietuvos.  Paroda – edukacinis užsiėmimas „Tautinių juostų audimas“ (tautodailininkių Ritos Valiukevičienės ir Danutės Bozienės pamokos).  Alovės pagrindiniame skyriuje pradinukams birželio mėnesį vyko integruota projektinė veikla „Aplink ratu“. Alovės pagrindiniame skyriuje vyko projektas „Europos kalbų rytmetys“.  Projektas #MEPALietuva (įvairios veiklos). I ag kl. mini projektas „Žmogus tarp dviejų tėvynių. Kūrėjų portretai“- tai integruoto projekto, susijusio su Europos Sąjungos institucijų veikla, dalis. **Projektas „Nuo idėjos iki...“** Integruotų pamokų IIag-IIIag klasėje ciklas. **Virtuali paskaita „Naujiena ar melagiena - kaip jas atpažinti?“** (vedė Europos informacijos centro atstovas Lukas Gylys). Tarptautinė pamoka „Lietuva- Mongolija“.  Vyko „Nepatogaus kino“ festivalio 2020 edukacinius seansai mokykloms (edukaciniai užsiėmimai 7 ir IIIag klasės mokiniams). Buvo vykdomas kino edukacijos projektas „Ekranai“ (10-ies kino edukacijos pamokų ciklas su žymiausiais režisieriais, kino edukatoriais).  **Iag klasė kiekvienais metais vykdo tiriamuosius darbus**, vyksta darbų pristatymai, vertinimas.  Nuolat vyko sklaida gimnazijos internetiniame puslapyje [www.dvm.lt](http://www.dvm.lt) ir „Facebook“ gimnazijos puslapyje ir kitur. |  | Įgyvendinimo  sėkmingumas vertinamas  labai gerai, nes iš dalies įgyvendintos visos numatytos  priemonės.  *Tobulintini aspektai:*  *kartu su mokytoju planuoti savo mokymąsi (tikslus, žingsnius jiems pasiekti); Darbą pamokose individualizuoti ir diferencijuoti (leisti mokiniams pasirinkti įvairaus sudėtingumo užduotis)* |
| 2. Pamokų stebėseną orientuoti į įsivertinimą pamokoje, individualią mokinio pažangą. | Dalis mokytojų pagal galimybes šiam uždaviniui įgyvendinti naudojo „Mentimeter“, „ Clido“ įrankius. Pamatuoti individualiai mokinio pažangai buvo pildomi kontrolinių, savarankiškų, projektinių darbų įsivertinimo lapai.  Darbai analizuojami, mokiniai klaidas išsiaiškina, ištaisytus darbus pateikia vertinimui (dalis mokytojų tokiems darbams taiko kaupiamąjį vertinimą).  Vyko tiriamieji darbai, jie buvo pristatomi. Atliekant šiuos darbus išryškėjo kiekvieno mokinio indėlis, pasiekta individuali pažanga numatytoje srityje (darbo pristatymas, pats darbas, reikalavimų atitikimas, pateikimas, vadovaujantis raštvedybos reikalavimais). | Sukaupta bazė. Numatyti vienodi reikalavimai, trūksta konkrečių susitarimų. | Šis uždavinys beveik įgyvendintas (gerai). Vis daugiau mokytojų stebėsenai atlikti naudoja IKT.  *Trūksta bendrų susitarimų, sukauptos bazės. Individualios mokinio pažangos tvarkos peržiūrėjimas* |
| 3. Pamokose naudoti pažangias IKT technologijas (programas, IKT įrankius, „debesis“ ir kt.). | Mokykloje visi kabinetai aprūpinti kompiuteriais, dauguma – multimedijos įranga.  Gamtos mokslų kab. turi 3D įrangą, todėl vedamos efektyvios, šiuolaikiškos ir „gyvos“ vaizdo pamokos, jos integruojamos į mokymosi procesą.  Matematikos kabinete yra interaktyvus ekranas, mokiniai juo sėkmingai naudojasi.  Gamtos mokslų mokytojai pamokose naudoja mini kompiuterius, fizikos pamokose – interaktyviąją lentą.  Visus metus vyko integruotos pamokos su IT.  Proveržis įvyko kovo mėnesį pradėjus mokyti mokinius nuotoliniu būdu, per labai trumpą laiką buvo išbandyti įvairūs įrankiai, kovo, balandžio, gegužės ir birželio mėnesį nuotolines pamokas vedėme per „Zoom“ (užduotis pateikėme, vertinome „Classroom“); nuo lapkričio mėnesio dirbame „Teams“ (vaizdo pamokos, darbai, vertinimas). |  | Šis uždavinys įgyvendintas puikiai.  Gimnazijoje naudojamos įvairios IKT technologijos,  dirbant nuotoliniu buvo (rugsėjo, spalio mėnesį mokykloje) išbandyti pažangiausi įrankiai, programos, jos tapo mokytojų kasdieninių pamokų dalimi. |
| 2. Tikslas: Mokyklos kultūros, bendravimo bei bendradarbiavimo puoselėjimas. | | | |
| 1. Bendrauti ir bendradarbiauti su rajono, šalies gimnazijomis, kitomis institucijomis, siekiant kuo efektyvesnės pažangos. | **Integruotas mokymasis netradicinėse aplinkose** vyko visus metus. Dalykų mokytojai bendravo ir bendradarbiavo su šalies gimnazijomis, kitomis institucijomis, vyko vaizdo pamokos bendradarbiaujant su muziejais (su Vilniaus Gaono žydų istorijos muziejumi; MO muziejumi. Alytaus kraštotyros muziejumi ir kt.), bendradarbiavome su Alytaus miesto teatru, vyko edukacijos projektas „Ekranai“, vasarą vykdydami projektus mokiniai bendravo ir bendradarbiavo ne tik lietuvių bet ir anglų kalbomis, vyko pamokos, klasės valandėlės su draugais iš visos Lietuvos.  Integruotos kelių mokomųjų dalykų pamokos; pamokos, kur sėkmingai taikomi netradiciniai metodai ir būdai, naudojamos pažangios IKT **(vasaros projektiniai darbai).**  **Buvo vykdomos veiklos su kitomis gimnazijomis,** Įsitraukėme į projektą „Bendradarbiaujančios klasės“ – pavasarį vyko bendros klasės valandėlės, keletas lietuvių kalbos ir literatūros pamokų III ag klasėje.  Nors klasės nespėjo pasinaudoti visomis **Kultūros paso** lėšomis, tačiau nuolat vyko susitikimai su buvusiais šios gimnazijos mokiniais, kurie dabar yra savo profesijos profesionalai, virtualūs susitikimai su Seimo nariais, Europos Parlamento atstovais ir kt. | Neįvyko suplanuota konferencija. | Įgyvendinimo sėkmingumas vertinamas labai gerai, nors ir kitokiu būdu, tačiau įgyvendintos numatytos priemonės. |
| 2. Suaktyvinti bendravimą ir bendradarbiavimą su mokinių tėvais, juos įtraukiant į mokyklos kultūros ir ugdymo kokybės gerinimą. | **Jau keletą metų bandome suaktyvinti bendravimą ir bendradarbiavimą su mokinių tėvais.**  Kiek įmanoma bandėme įtraukti tėvus į mokyklos gyvenimą, jie buvo ir yra mūsų pagalbininkai dirbant su mokiniais nuotoliniu būdu. Tėvai nuolat informuojami apie situaciją, pažangą ar problemas (kiekviena klasės auklėtoja turi sukūrusi uždarą grupę, ten informacija pasiekia tėvus daug greičiau, bendraujama telefonu, el, paštu, per dienyną). Tėvai dalyvauja apklausose (apklausa apie pirmokų/penktokų adaptaciją, apklausa apie nuotolinį mokymąsi, dalyvavimas gimnazijos kokybės vertinimo apklausoje). Aktyvumas apie 80 procentų. Tėvai turi įtaką tobulinant veiklą, į jų nuomonę atsižvelgiama strateguojant tolimesnę veiklą.  Norime didinti tėvų įtaką vaikų ugdymo(-si) rezultatams, todėl vykdome individualūs pokalbius su pačiais mokiniais, jų tėvais, mokytojais (auklėtoja).  Taip pat kiekvieną rudenį vyksta (šiemet taip pat įvyko) administracijos, abiturientų, jų tėvų, mokytojų tikslinis susirinkimas. Būsimųjų pirmokų tėvelių susirinkimai vyksta pavasarį.  Vykdomas projektas  Erasmus+KA1 „Pozityvus dialogas su tėvais = sėkmingas mokinys”. | Bendri renginiai (tradicinis – Šeimos diena, Gimnazijos garbė ir kt.)) | Šis uždavinys įgyvendintas patenkinamai.  *Ieškoti būdų, kaip suaktyvinti bendravimą ir bendradarbiavimą su tėvais, kaip juos įtraukti į mokyklos kultūros ir ugdymo kokybės gerinimą.* |
| 3. Plėtoti gebėjimus modeliuojant kuo įvairesnes veiklas, modeliuojant pamokos ar nepamokinės veiklos struktūrą, laiko vadybą, (įsi)vertinimo kriterijus. | Šis uždavinys imtas įgyvendinti, tačiau veiklas perkėlus į nuotolinę erdvę atsirado kiti prioritetai, buvo sunku suderinti pamokinę ir nepamokinę veiklą (įvairūs trikdžiai- karantinas).  Vyko seminaras, kur gimnazijos mokytojai susipažino su „Mąstymo žemėlapių“ mokymo metodika, kurią pritaikys savo pamokose.  Projektas „Aplink ratu“ (išleista verstų dainų knygelė).  Trečdalis pamokų integruotos modeliuojant kuo įvairesnes veiklas (aptartos ir įvardintos aukščiau).  Dvi mokytojos dalyvauja respublikiniame projekte „Bendradarbiaujančios klasės“. | Nebuvo vykdomos veiklos, neaptarta galima pamokos ir nepamokinės veiklos struktūra, laiko vadyba ir kt. | Šis rodiklis įgyvendintas patenkinamai.  *Trūksta aiškių susitarimų, reikia diskusijos.* |

**Plano įgyvendinimas vertinamas:**

Gerai. Įgyvendinti iškelti tikslai, pasiekti laukti rezultatai.

Dėmesys buvo skiriamas ugdymo tobulinimui taikant savivaldaus ir aktyvaus mokymosi strategijas, orientuotas į kokybišką rezultatą, taip pat buvo siekiama bendrauti ir bendradarbiauti su rajono, šalies gimnazijomis, kitomis institucijomis, siekiant kuo efektyvesnės pažangos. Veikla rodo, kad uždaviniai įgyvendinti, tačiau ne visi (sutrukdė pandemija, reikėjo labiau koncentruoti dėmesį į atskirus uždavinius).

Organizuotos visų dalykų olimpiados, dalyvauta numatytuose konkursuose, projektuose, pasiekta svarių rezultatų.

**Tobulintini aspektai:**

Suaktyvinti bendravimą ir bendradarbiavimą su mokinių tėvais, juos įtraukiant į mokyklos kultūros ir ugdymo kokybės gerinimą.

Plėtoti gebėjimus modeliuojant kuo įvairesnes veiklas, modeliuojant pamokos ar nepamokinės veiklos struktūrą, laiko vadybą, (įsi)vertinimo kriterijus.

**Gairės kitų metų planavimui:**

Gerinant pamokos ir nepamokinės veiklos rezultatyvumą diegti „Mąstymo mokyklos“ principus. Kartu su mokytoju planuoti savo mokymąsi (tikslus, žingsnius jiems pasiekti); Darbą pamokose individualizuoti ir diferencijuoti (leisti mokiniams pasirinkti įvairaus sudėtingumo užduotis).

Parengė Gitana Ivanauskienė

Metodinės tarybos pirmininkė